Jirofo
Ny jirofo dia zavamaniry amin’ ny faritra manana toetanin-jana-pehin-tany, izay volena mba hahazoana ny voniny, izay antsoina hoe jirofo ihany koa.

Faritra mety amin' ny fambolena jirofo 

Avy any Maluku Utara (Maloko Avaratra) any Indônezia ny jirofo nefa ankehitriny dia volena amin’ ny faritra manana toetanin-jana-pehin-tany mafana sy mando.

Antontanisan' ny famokarana jirofo (2003-2004)

Toetoetran' ny jirofo 

Karazan-kazo madinika ny jirofo, izay misy raviny mahari-mipetaka amin’ ny tahony fa tsy mora mihintsana, sady miendrina atody. Syzygium aromaticum no anarany ara-tsiansa. Miendrika kitsoloha ny hazo jirofo ary manana haavo mirefy 12 m hatramin' ny 20 m. 

Ny felam-bonin’ny jirofo, izay miloko fotsy manopy mavokely, dia mitapelaka kely sady mitangorona ary mamoaka fofo-manitra. Mani-pofona ihany koa ny ravin’ ny jirofo sy ny hodiny.

Fikarakarana sy fampiasana ny vokatra jirofo 
Ahahy amin’ ny masoandro na hafanaina anaty setrok’ afon-kitay ny voan-jirofo ka mamoaka fofo-manitra antonony tsara ampiasaina amin’ ny nahadro.

Ahazoana ranony ampiasaina amin’ ny fanamboarana ranomanitra sy savony ny jirofo rehefa avy noterena sy notanehina.

Azo ampiasaina amin’ ny fandidiana momba ny nify koa izany satria tsy andrenesana ny manaintaina sady mamono ny mikrôba.

Anarana ara-tsiansa iantsoana azy 

 Caryophyllus aromaticus L.
 Caryophyllus hortensis Noronha
 Caryophyllus silvestris Teysm. ex Hassk.
 Eugenia aromatica (L.) Baill. (synonyme ambigu)
 Eugenia caryophyllata Thunb.
 Eugenia caryophyllus (Spreng.) Bullock & S. G. Harrison
 Jambosa caryophyllus (Spreng.) Nied.
 Myrtus caryophyllus Spreng.

Jereo koa 

 Kafe
 Dipoavatra
 Lavanila
 Dite